google/wiki40b huggingface dataset:
Krymské vrchy

Geológia

Krymské vrchy majú zložitú vrásovo-príkrovovú stavbu JJV smeru, ktorá bola sformovaná od obdobia kimérskej fázy alpínskeho vrásnenia (od hrenice triasu a jury po súčasnosť). V stavbe možno rozoznať 3 štruktúrne úrovne/jednotky:
Najspodnejšia z nich je tvorená autochtónnymi horninami flyšovej povahy (tavrické súvrstvie) a piesčito-ílovitým horninami (eskiordinské súvrstvie). Horniny tejto jednotky sú výrazne zdigitované a pretínané strmými prešmykovými zlomami. Digitácie sú vlastne menšie čiastkové príkrovy (tzv. duplexy).
Prostredná jednotka je tvorená hlavne piesčito-ílovitými horninami (eskiordinské súvrstvie) často so slojmi uhlia. Obsahuje aj vulkanické a vulkanoklastické horniny (karadagské súvrstvie). Má podobnú štruktúru ako predošlá, na ktorú je nasunutá. V spodnej časti na styku s podložnou jednotkou je zrejmá výrazná bridličnatosť, ktorá ohraničuje plochu násunu príkrovu.
Najvrchnejšia príkrovová jednotka je tvorená zlepencami, pieskovcami, vápencami a slieňmi (jajlské súvrstvie). Je tvorená viac než desiatkou digitácii – čiastkových príkrovov. Najspodnejšia aj najvrchnejšia digitácia sa skladá zo zlepencov, teda bývalých pobrežných sedimentov, ktoré kedysi ohraničovali územie, z ktorého boli horniny tejto jednotky presunuté. Nakopenie čiastkových príkrovov má za následok znásobenie vrstevného sledu vápencov, ktorý tak dosahuje hrúbku vyše 4 000 m.
Severný okraj Krymských vrchov tvori lozovská zóna, tvorená piečito-ílovitými horninami (eskiordinské súvrstvie), v menšej miere i flyšom (tavrické súvrstvie) a typickými vulkanickými horninami (karadagské súvrstvie a bodrakský komplex) a dioritov (ajudagsko-pervomajský komplex). Delí sa na dve podzóny: južnú (melanž postihnutá dynamickou metamorfózou) a severnú (pozostatky zaoblúkovej panvy). Južnú zónu delí od Krymských hôr asi 200 – 300 m hrubý hraničný pruh s chaotickými sedimentami, miestami s obliakmi cudzorodého pôvodu. Predpokladá sa, že lozovská zóna je pozostatkom kimerskej tavrickej panvy/oceánu, ktorý bol zničený počas orogenézy.
Marigny-le-Châtel

Poloha

Marigny-le-Châtel má rozlohu 20,31 km². Najvyšší bod je položený 182 m n. m. a najnižší bod 101 m n. m.

Obyvateľstvo

Marigny-le-Châtel má 1 645 obyvateľov (2009).
Graf vývoja obyvateľstva:
Zdroje: INSEE
Hubovo

Polohopis

Obec leží na styku východného okraja Rimavskej kotliny a východnej časti Cerovej vrchovine, v dolinke Hubovského potoka.

Dejiny

Obec vznikla v 11. storočí na území gemerského hradného panstva. Názvy obce: 1335 Habon; 1449 Hwba; 1808 Hubo; 1920 Hubovo; maď. Hubó. Od 15. storočia patrila rodinám Hubayovcov, Szuhayovcov a Kaszaovcov, neskôr viacerým zemepánom. V roku 1828 tu žilo v 67 domoch 622 obyvateľov pracujúcich hlavne v poľnohospodárstve a vinohradníctve
Ďalekohľad

Ďalekohľad (veľký ďalekohľad v astronómii - alebo niekedy aj akýkoľvek ďalekohľad - sa volá aj teleskop) je prístroj na pozorovanie vzdialených objektov zberom elektromagnetických vĺn. Ďalekohľad zbiera elektromagnetické žiarenie prichádzajúce z objektov veľkou plochou a lámaním a odrážaním žiarenia vytvára jeho obraz. Pôvodne (a v užšom zmysle dodnes) sa slovom ďalekohľad označoval len optický ďalekohľad.

Umiestnenie

Pozemské ďalekohľady môžu zachytávať iba to elektromagnetické žiarenie, ktoré prepúšťa zemská atmosféra. Ide hlavne o viditeľné (optický ďalekohľad) a rádiové žiarenie (rádioteleskop), vo väčších nadmorských výškach aj infračervené žiarenie (infračervený ďalekohľad). Ostatné typy ďalekohľadov musia pracovať mimo zemskej atmosféry.
Čierna voda (prítok Malého Dunaja)

Čierna voda je nížinnou riekou na južnom Slovensku. Pramení v Malých Karpatoch pod Malým Javorníkom západne od Svätého Jura. Má dĺžku 113 km a na Podunajskej nížine vytvára početné meandre, slepé ramená a hlavný tok pretínajú mnohé vodné kanály. Priemerný prietok v ústí dosahuje 2,2 m³/s.

Charakteristika

S Malým Dunajom sa spája pri obci Tomášikovo. Pri obci Čierna Voda sa oddeľuje rameno Stará Čierna voda, priberá Salibský Dudváh a do Malého Dunaja ústi severozápadne od Kolárova. Najvýznamnejším prítokom je ľavostranný Stoličný potok. Pri Svätom Jure preteká cez NPR Šúr, nížinné slatiniská a významné hniezdisko vtáctva, chránené Ramsarskou dohodou.

Obce

Postupne preteká cez tieto obce: Svätý Jur, Bernolákovo, Nová Dedinka, Tureň, Kráľová pri Senci, Čierna Voda, Vozokany, Tomášikovo, Kráľov Brod a Dolný Chotár.
Champrougier

Poloha

Obec má rozlohu 8,73 km². Najvyšší bod je položený 226 m n. m. a najnižší bod 202 m n. m.

Obyvateľstvo

Počet obyvateľov obce je 96 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Le Ménil-Ciboult

Poloha

Obec má rozlohu 6,31 km². Najvyšší bod je položený 322 m n. m. a najnižší bod 245 m n. m.

Obyvateľstvo

Počet obyvateľov obce je 122 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ivan Ivanovič Dmitrijev

Život a dielo

Ivan Ivanovič Dmitriev sa narodil 21. septembra 1760 na vidieckom statku svojho otca, Ivana Gavriloviča Dmitrieva, v Bogorodickom v Kazanskej (neskôr Simbirskej) gubernii. Vzdelanie nadobudol v penzióne v Simbirsku. Pugačovovo povstanie donútilo rodiny Dmitrieva presťahovať sa do Moskvy. Ivan Ivanovič debutoval v roku 1777 básňou Nápis k portrétu kniežaťa A. D. Kantemira (Надпись к портрету князя А. Д. Кантемира). Jeho inšpiráciou bola tvorba Lomonosova, Sumarokova. V 1783 sa zoznámil s Karamzinom. Pod jeho vplyvom sa Dmitrijev začal zaoberať francúzskou literatúrou. Neskôr sa spriatelil aj s Deržavinom. Začiatkom roku 1796 sa Dmitriev stal kapitánom. Smrť Kataríny II. ho však donútila odísť do Petrohradu, kde bol zatknutý po obvinení z prípravy atentátu na Pavla I. Po vyjasnení nedorozumenia ho panovník omilostil. Neskôr sa stal ministrom spravodlivosti. Písal protiklasicistické satiry, ossianovské balady, napr. Jermak (1794), žartovne ladené básnické poviedky Vyslúžilý strážmajster (1796) a bájky. Najväčšmi ho preslávili sentimentalistické cituplné milostné piesne a romance v štylizovanom ľudovom duchu.
Perdreauville

Poloha

Obec má rozlohu 11,18 km². Najvyšší bod je položený 151 m n. m. a najnižší bod 40 m n. m.

Obyvateľstvo

Počet obyvateľov obce je 630 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Escalans

Poloha

Obec má rozlohu 30,31 km². Najvyšší bod je položený 176 m n. m. a najnižší bod 86 m n. m.

Obyvateľstvo

Počet obyvateľov obce je 258 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Stredová súmernosť

Stredová súmernosť alebo zrkadlový obraz určený bodom S, je také zhodné zobrazenie v rovine, alebo v trojrozmernom priestore, ktoré bodu S (nazývanému stred zobrazenia) priradí ten istý bod, a k bodu A ktorý neleží v bode S priradí bod A’, pričom zároveň platí: vzdialenosť [A, S]=[A’,S] a úsečka [A, A’] leží na priamke prechádzajúcej bodom S. Stredová súmernosť je typ geometrického zobrazenia. Stredová súmernosť zachováva vzdialenosti a uhly, ide teda o jedno zo zhodných zobrazení v rovine (alebo priestore).

Definícia

Stredová súmernosť priamky, roviny alebo priestoru so stredom v bode  (tzv. stred súmernosti) je také zobrazenie, ktoré zobrazuje stred  na seba samého a bod  rôzny od  na bod , ktorý sa nachádza na polopriamke opačnej k  v rovnakej vzdialenosti od  ako bod  (čiže pre neho platí ).
Objekt (či už na priamke, v rovine alebo v priestore) označujeme za stredovo súmerný, pokiaľ je v nejakej stredovej súmernosti obrazom samého seba. Stred tejto stredovej súmernosti potom nazývame stredom súmernosti objektu.

Vlastnosti

Stredová súmernosť s pevne daným stredom je sama sebe inverzným zobrazením. Zložením dvoch stredových súmerností s rovnakým stredom vzniká identita.
Okrem vzdialeností zachováva stredová súmernosť v rovine i orientáciu – pokiaľ bolo poradie vrcholov v trojuholníku v smere hodinových ručičiek, potom poradie ich obrazov v stredovej súmernosti je opäť v smere hodinových ručičiek (čo napr. neplatí pre osovú súmernosť).
Stredová súmernosť so stredom v bode  je v rovine zhodná s otočením o 180 stupňov podľa stredu . V priestore, nemá zmysel hovoriť o otočení okolo bodu, ale iba okolo osi.
Stredová súmernosť je involúciou, pretože bod  je samodružný a každá priamka prechádzajúca týmto bodom je taktiež samodružná.
Kopanica

Kopanica, laz alebo samota je sídelný útvar, ktorý charakterizuje roztrúsené osídlenie. Termín kopanica sa používa hlavne na západnom Slovensku.
Roztrúsené osídlenie na Slovensku zaberá asi 10% územia. Hlavné oblasti, v ktorých sa sústreďuje, sú: Bielokarpatská kopaničiarska oblasť (Myjavské kopanice), javornícko-kysucká oblasť (Javornícke a Kysucké lazy), Strážovské vrchy (Belianske kopanice), štálová oblasť (novobanské štále) a lazová oblasť Slovenského rudohoria a Krupinskej planiny (Detvianske lazy, Krupinské lazy, kolešne). Podobný typ sídel sa v podstatne menšej miere vyskytuje aj v iných častiach krajiny napr. v oblasti sútoku Váhu a Dunaja, či inde.
Kopanice, resp. kopaničiarske pozemky pôvodne vznikali v období feudalizmu v oblastiach, kde roľníci kultivovali predtým poľnohospodársky nevyužívanú pôdu. Tieto pozemky sa odlišovali právne od tzv. urbárskej usadlosti. Keďže roľníci za ne platili dane iba zemepánovi a nie štátu.
Blue (Da Ba Dee)

Kompozícia

Skladba, ktorú napísal hlavný spevák Jeffrey Jay, klávesista Maurizio Lobina a producent Massimo Gabutti, bola inšpirovaná Mauriziom Lobinom. Ten skomponoval úvodnú klavírnu časť. Jay uviedol, že jeho inšpiráciou pre napísanie textu bolo to, ako si človek vyberie svoj životný štýl.
Skladba „Blue (Da Ba Dee)“ je zložená v tónine G mol s vokálnym rozsahom C₄ až E♭₅. Tempo skladby má hodnotu 128 úderov za minútu.
Épehy

Poloha

Obec má rozlohu 17,33 km². Najvyšší bod je položený 147 m n. m. a najnižší bod 99 m n. m.

Obyvateľstvo

Počet obyvateľov obce je 1 180 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Châtillon-sur-Saône

Poloha

Obec má rozlohu 9,21 km². Najvyšší bod je položený 398 m n. m. a najnižší bod 229 m n. m.

Obyvateľstvo

Počet obyvateľov obce je 145 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ponuková inflácia

Ponuková inflácia (iné názvy: nákladová inflácia, inflácia tlačená nákladmi/nákladmi tlačená inflácia, mzdová inflácia; angl. cost-push inflation) je inflácia vyvolaná zvýšením nákladov resp. nákladovými šokmi. Jej opakom je dopytová inflácia.
Tento typ inflácie je vyvolaný zvyšovaním cien vstupov a to sú jej inflačné impulzy. Ide o nákladmi tlačenú infláciu. Inflácia vzniká až vtedy, keď je inflačný impulz akomodovaný centrálnou bankou, ktorá zvýši peňažnú zásobu v dôsledku tohto impulzu.
Kábul (rieka)

Kábul (po perzský: دریای کابل) je rieka v Afganistane a Pakistane. Je to pravý (západný) prítok rieky Indus a má dĺžku 450 km. Zásobuje vodou mesto Kábul práve tak ako aj mestá Džalalabad a Pešawar. Jej dôležité prítoky sú Pandžšír a Kunar.
Kábul pramení v Hindúkušach a preteká najprv Afganistanom. Keď na hraniciach do Pakistanu (vteká do Pakistanu asi 30 km severne od Chajbarského priesmyku), ústi do rieky Indus.
Malá dohoda

Malá dohoda (franc. Petite Entente, nem. Kleine Entente, angl.  Little Entente) bolo vojensko-politické spojenectvo v rokoch 1921 – 1939 zložené z Česko-Slovenska, Juhoslávie a Rumunska, výrazne podporované Francúzskom, s cieľom spoločnej obrany proti maďarskému iredentizmu.

Charakteristika

Dohoda tvorila súčasť francúzskeho spojeneckého systému. Bola to typická francúzska diplomatická konštrukcia dvojstranných vzájomných spojenectiev. 
Rozhodujúcu úlohu mala ČSR, ktorej kapitál sa významne podieľal na vyzbrojovaní rumunskej a juhoslovanskej armády. Česko-slovenský minister zahraničia Edvard Beneš bol spolu s rumunským ministrom zahraničia N. Titulescuom, hlavným tvorcom a predstaviteľom Malej dohody.
Hospodárska spolupráca ČSR, Juhoslávie a Rumunska neprekročila štádium dobrých úmyslov. Okrem niekoľkých úprav v oblasti dovozu nevznikli žiadne konkrétnejšie hospodárske dohody, pretože sa poľnohospodárska Juhoslávia a Rumunsko obávali presadenia priemyselného Česko-Slovenska na ich úkor.

Cieľ

Cieľom Malej dohody bolo udržať poriadok v strednej a juhovýchodnej Európe, daný výsledkom Parížskej mierovej konferencie (1919 – 1920), zabrániť obnove Rakúsko-Uhorska, anšlusu Rakúska a hlavne čeliť maďarským snahám o revíziu trianonského mieru. Signatári dohody vystupovali proti všetkým snahám o znovuvytvorenie monarchie Habsburgovcov na území Maďarska.
V skutočnosti bola Malá dohoda namierená aj proti prípadným snahám Nemecka, ale súčasne aj proti vplyvu Sovietskeho zväzu a komunistickému hnutiu v strednej a juhovýchodnej Európe (Cordon sanitaire). Malá dohoda sa mala stať jedným z najdôležitejších článkov zabezpečujúcich francúzsku hegemóniu v strednej Európe po prvej svetovej vojne (česko-slovensko – francúzska zmluva).
František Kunzo

Kariéra

S futbalom začínal v Rudňanoch, v sedemnástich rokoch bol v drese Spišskej Novej Vsi najmladším hráčom Slovenskej národnej ligy . Najlepšie futbalové roky prežil spoľahlivý obranca v Dukle Banská Bystrica (1973 – 1981). Na Štiavničky prišiel ako 19-ročný do vtedy druholigového tímu, po troch rokoch vybojovali postup do česko-slovenskej ligy. Domáce prvoligové pôsobenie ukončil v Lokomotíve Košice (1983 – 1985), v obidvoch kluboch prispel k triumfu v Slovenskom pohári. V najvyššej súťaži odohral 191 zápasov.
V olympijskom družstve Československa odohral 11 zápasov. Na olympijských hrách 1980 v Moskve získal zlatú medailu, so Stanislavom Semanom boli jediní Slováci v tíme . Kunzo odhral na turnaji štyri zápasy, vrátane štvrťfinále a semifinále, napriek tomu vo finálovom stretnutí proti družstvu NDR dostal prednosť Ostravčan Zdeněk Rygel . Reprezentoval tiež v mládežníckych výberoch do 18 a do 21 rokov.
Na prvoligových trávnikoch pôsobili aj Kunzovi synovia František Kunzo ml. a Radoslav Kunzo.
Braye-en-Thiérache

Poloha

Obec má rozlohu 9,17 km². Najvyšší bod je položený 194 m n. m. a najnižší bod 115 m n. m.

Obyvateľstvo

Počet obyvateľov obce je 132 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Veľký Mengusovský štít

Topografia

Nachádza sa v hlavnom hrebeni Tatier, severná stena je nad kotlinou Morského Oka, južná nad Veľkým Hincovým Plesom.
Od Prostredného Mengusovského štítu ho delí Vyšné Mengusovské sedlo, od Čubriny Hincovo sedlo. Má dva vrcholy, nižší - východný a hlavný - západný. V západnom hrebeni sa nachádza Mengusovská vežička. 300 metrová južná stena nad Hincovou kotlinou je priečne prerušená Veľkou Mengusovskou lávkou, obvyklá normálka.
Saint-Just-la-Pendue

Poloha

Obec má rozlohu 19,88 km². Najvyšší bod je položený 637 m n. m. a najnižší bod 428 m n. m.

Obyvateľstvo

Počet obyvateľov obce je 1 536 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Le Val-d’Ajol

Poloha

Obec má rozlohu 73,33 km². Najvyšší bod je položený 761 m n. m. a najnižší bod 328 m n. m.

Obyvateľstvo

Počet obyvateľov obce je 4 069 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Jaseňová ulica (Žilina)

Priebeh

Nachádza sa vo východnej časti sídliska a jej dve vetvy začínajú križovatkou s Obvodovou ulicou. Ako všetky ulice na Solinkách, smeruje do stredu sídliska.
Stanley B. Prusiner

Životopis

Narodil sa v Des Moinese v Iowe. Detstvo prežil jednak tam a tiež v Cincinnati v Ohiu, kde študoval na Walnut Hills High School. Potom nasledovalo štúdium na University of Pensylvania a University of California, San Francisco. Po získaní doktorátu študoval glutaminázu u Escherichia coli v laboratóriu Earla Stadtmana v NIH (National Institutes of Health). Strávil tu tri roky a potom sa vrátil na University of California (SF), kde pokračoval v štúdiu, bádaní a prednášaní v oblasti neurológie. V roku 1982 sformuloval priónovú teóriu. V súčasnosti prednáša neurológiu a biochémiu na University of California, San Francisco a University of California, Berkeley.
R-12

R-12 Dvina bola sovietska balistická raketa stredného doletu, v kóde NATO označovaná ako SS-4 Sandal a v sovietskom výrobnom typovom označení GRAU mala index 8K63.
Jednostupňovú raketu na kvapalné pohonné látky vyvinuli v konštrukčnej kancelárii ОКB-586 pod vedením Michaila Jangeľa. Jej celková výška bola 22 m a priemer 1,65 metra, dokázala niesť jadrovú hlavicu o hmotnosti 1 600 kg na maximálnu vzdialenosť 2 080 km. Verzia R-12U bola modifikovaná pre štarty z podzemného raketového sila. Kvôli použitiu dlhodobo skladovateľných pohonných látok a pomerne veľkej mobilnosti bola prvou operačne efektívnou sovietskou raketou stredného doletu a tiež prvou hromadne vyrábanou (celkovo bolo vyrobených vyše 2300 kusov). Vo výzbroji sovietskej armády bola v rokoch 1960 – 1989. Modifikovaná verzia rakety bola použitá ako prvý stupeň ľahkého kozmického nosiča Kosmos-2.
Rozmiestnenie rakiet R-12 v r. 1962 na Kube sa stalo príčinou kubánskej raketovej krízy.
Butkovské bradlá

Polohopis

Územie zaberá severný okraj podcelku Trenčianska vrchovina, východne od Ladiec a južne od Belušských Slatín. Od zvyšku Strážovských vrchov sú Butkovské bradlá oddelené Butkovskou brázdou, ktorá tvorí veniec, obopínajúci túto časť z južnej a východnej strany. Na severe leží Podmanínska pahorkatina a západný okraj vymedzuje Ilavská kotlina, oba podcelky Považského podolia. 
Horstvo rozdeľujú na tri časti Lúčkovský a Slatinský potok, ktoré odvádzajú nadbytočnú vodu západným smerom do rieky Váh. Veľkú časť západného úpätia vrchu Butkov tvorí kameňolom, ktorý je zdrojom surovín pre blízku cementáreň v Ladcoch.

Ochrana územia

Butkovské bradlá nepatria do Chránenej krajinnej oblasti Strážovské vrchy a na území tejto časti Strážovských vrchov nie sú ani žiadne osobitne chránené územia.

Turizmus

Severný okraj Trenčianskej vrchoviny bol dlhé desaťročia turisticky len málo atraktívnym územím, čo spôsobila devastácia okolia miestnou cementárňou. Najvyšší vrch je desaťročia z veľkej časti súčasťou lomu a prístup naň je značne obmedzený. Hustým lesom pokryté vrchy umožňujú veľmi obmedzené výhľady. Výnimočnou lokalitou je tiesňava Belušské vráta v severovýchodnej časti územia. Žlto značený chodník vedie údolím Lúčkovského potoka z Ladiec až do Mojtína. Turisticky zaujímavým a vyhľadávaným miestom sa stáva nedávno vybudovaná krížová cesta Butkov.
Saint-Nicolas-des-Biefs

Poloha

Saint-Nicolas-des-Biefs má rozlohu 28,9 km². Najvyšší bod je položený 1 122 m n. m. a najnižší bod 620 m n. m.

Obyvateľstvo

Saint-Nicolas-des-Biefs má 180 obyvateľov (2009).
Graf vývoja obyvateľstva:
Zdroje: INSEE
Marxistická estetika

Marxistická estetika je estetika rozvíjaná na základe dialektického materializmu a historického materializmu. Dominuje v nej idea straníckosti, ľudovosti a teória odrazu ako jednej z foriem materialistickej reinterpretácie antického pojmu mimézis.
Termín marxistická estetika sa presadil v 30. rokoch 20. storočia, keď Lifšic zhromaždil výpovede o umení rozptýlené v Marxovom a Engelsovom diele a Lukácz začal tieto prejavy interpretovať v ich súvislosti.
Brion (Vienne)

Poloha

Obec má rozlohu 16,08 km². Najvyšší bod je položený 141 m n. m. a najnižší bod 109 m n. m.

Obyvateľstvo

Počet obyvateľov obce je 247 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Jan Tříska

Životopis

V rokoch 1955 - 1959 vyštudoval herectvo na pražskej DAMU, potom sa stal v roku 1959 najmladším členom činohry Národného divadla v Prahe.

Na scéne Národného divadla sa však objavoval už v počas štúdia v sezóne 1956 - 1957, kedy alternoval postavu Prvého asistenta v Čapkovej Bielej nemoci v réžii Františka Salzera, ako Druhý regrút v Maryši (réžia Zdeněk Štěpánek) a ako Páža vo Svätej Jane (réžia Jaromír Pleskot). 
V roku 1966 odišiel do Krejčovho Divadla za branou, po jeho zániku hosťoval v roku 1973 v Kladne a v rokoch 1974 - 1977 hral v Městských divadlach pražských. Hral v mnohých divadelných a filmových úlohách, napr. Radúz a Mahulena (1970), Tridsať prípadov majora Zemana.
V roku 1977 sa ako signatár Charty 77 rozhodol emigrovať do Kanady, neskôr do USA. Stvárnil napríklad strelca vo filme Ľud verzus Larry Flynt, objavil sa vo filme Highlander, Osterman 's Weekend, Ronin, 2010: Rok prvého kontaktu a ďalších. Po Nežnej revolúcii sa na čas vrátil do Československa, aby pokračoval vo svojej hereckej dráhe.
Známa je jeho úloha učiteľa Igora Hnízda vo filme Jana Svěráka Obecná škola (1991; nominácia na Oscara), ďalej hral napr. vo filmoch Želary (2003; opäť nominácia na Oscara), Horem pádem (2004). V hre Kráľ Lear na Letných Shakespearových slávnostiach bol v roku 2002 jeho výkon v hlavnej úlohe ocenený Cenou Alfréda Radoka. Jednou z jeho ďalších filmových úloh bol kat vo filmovej adaptácii Máchovej básne Máj z roku 2008 a Podozrenie z roku 2009.
Občas v lete navštevoval Česko, ale trvalo žil v Los Angeles s manželkou, českou herečkou Karlou Chadimovou, s ktorou má dve dcéry. Bol vegetarián. Dňa 23. septembra 2017 sa vážne zranil pri páde z Karlovho mosta, dva dni pred plánovaným začiatkom natáčania filmu Jiřího Mádla "Na střeše", v ktorom mal hrať hlavnú rolu. Na následky nehody však o dva dni neskôr 25. septembra v nemocnici zomrel.
Toudon

Poloha

Obec má rozlohu 18,56 km². Najvyšší bod je položený 1 512 m n. m. a najnižší bod 192 m n. m.

Obyvateľstvo

Počet obyvateľov obce je 301 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Internetový katalóg

Internetový katalóg je hierarchicky usporiadaná databáza webových stránok, ktorá umožňuje návštevníkovi hľadať cez kategórie a podkategórie. Napríklad katalóg pre internetové obchody je optimalizovaný tak, že zákazníka, ktorý hľadá internetový obchod, nasmeruje cielene do obchodu. Katalógy navštevujú denne tisíce návštevníkov.
Internetové katalógy slúžia zároveň ako webové vyhľadávače, obsahujú však oveľa menej stránok, než automaticky vytvorené databázy stránok. Na druhej strane kategorizácia stránok umožňuje sprístupňovanie relevantnejších stránok. Kvôli eliminácii tohoto nedostatku sú v automaticky vytváraných vyhľadávačoch použité podobné techniky, ako je PageRank.
Saint-Maurice (Haute-Marne)

Poloha

Obec má rozlohu 3,55 km². Najvyšší bod je položený 407 m n. m. a najnižší bod 346 m n. m.

Obyvateľstvo

Počet obyvateľov obce je 124 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Copa América 2011

Štadióny

Celý šampionát prebiehal na 8 štadiónoch v 8 mestách. Hralo sa v Buenos Aires na štadióne Estadio Monumental Antonio Vespucio Liberti, v Córdobe na Estadio Mario Alberto Kempes, v Jujuy na Estadio 23 de Agosto, v La Plata na Estadio 23 de Agosto, v Mendoze na Estadio Malvinas Argentinas, v Salta na Estadio Padre Ernesto Martearena, v San Juan na Estadio del Bicentenario a v Santa Fe na Estadio Brigadier General Estanislao López.
Kondé

Kondé (maldiv. ކޮނޑޭ‎) je jeden z obývaných ostrovov na atole Gáfu Alif na Maldivách. Počet obyvateľov je 445 (jún 2006), dĺžka ostrova 2 240 m, šírka 675 m. Vzdialenosť od hlavného mesta Male je 407,4 km.
Námestie Jána Mathého

Pošta

V blízkosti sa nachádza pošta Košice 6
PSČ: 040 06
Saint-Broladre

Poloha

Obec má rozlohu 23,81 km². Najvyšší bod je položený 102 m n. m. a najnižší bod 1 m n. m.

Obyvateľstvo

Počet obyvateľov obce je 1 094 (2009).
Nasledujúci graf zobrazuje vývoj počtu obyvateľov v obci.
Zdroje: INSEE